Hej Bolius

Jeg tror, at vi har fået “Skyfald” - Nostoc commune - i vores græsplæne ved vores sommerhus. Se vedhæftede billeder.

Græsplænen er dog mere en strandeng (vi bor lige ud til Isefjorden), den er meget sandet og hård og er et meget tørt område om sommeren, men gennem de seneste år har disse slimede plamager bredt sig mere og mere på store dele af “plænen”.

Jeg har søgt på nettet vedr. bekæmpelse af Skyfald, men finder ikke nogen svar ud over vejsalt fra en enkelt person.

Har I et godt råd til, hvordan vi bekæmper Skyfald?

vh Mia


Skyfald, hekse gelé i græsplænen, hvordan komme vi af med de slimede plamager?
Hej Mia

Jeg har set den pågældende svamp og kender desværre ingen midler, som kan bekæmpe den udover tørke. 

Den ses aldrig på steder, hvor jorden  er tør.  På grund af den store nedbør kan svampen ses mange steder lige for tiden

Den forsvinder, når der kommer mere tørke.

Læs også: [Problemer i græsplænen](/problemer-i-graesplaenen-19140)

